CELEX: C2006/224/106
Language: fi
Date: 2006-09-16 00:00:00
Title: Asia T-203/06: Kanne 1.8.2006 — Eurostrategies v. komissio

16.9.2006   
            
            
               FI
            
            
               Euroopan unionin virallinen lehti
            
            
               C 224/51
            
         Kanne 1.8.2006 — Eurostrategies v. komissio
   (Asia T-203/06)
   (2006/C 224/106)
   Oikeudenkäyntikieli: englanti
   Asianosaiset
   
      Kantaja: Eurostrategies SPRL (Bryssel, Belgia) (edustaja: solicitor S. Crosby)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 28.7.2006 tekemä päätös, jolla evättiin oikeus tutustua asiakirjoihin, jotka liittyvät maakohtaisesta toimialaohjelmasta, PL0103 oikeus- ja sisäasiat, rahoitettavaan ”Phare — oikeus- ja sisäasioihin liittyville hankkeille annettavat tekniset tukipalvelut, 2003/S 159-145155 (PL0103.08)” -nimistä hanketta EuropaAid/113676/D/SV/PL koskevaan hankintamenettelyyn, on kumottava. Päätös koskee alla lueteltuja asiakirjoja:
               
                           —
                        
                        
                           toimeenpanoviranomaisen 7.1.2004 päiväämä ”arviointikertomus”
                        
                     
                           —
                        
                        
                           kaikki toimeenpanoviranomaisen 7.1.2004 tekemään ehdotukseen hankintasopimuksen tekemisestä Eurostrategiesin kanssa liittyvät asiakirjat
                        
                     
                           —
                        
                        
                           EY:n Varsovan valtuuskunnan 13.1.2004 päiväämä toimeenpanoviranomaiselle osoitettu kirje
                        
                     
                           —
                        
                        
                           15.1.2004 päivätty ”korjattu arviointikertomus”
                        
                     
                           —
                        
                        
                           EY:n Varsovan valtuuskunnan 27.1.2004 päiväämä sisäinen asiakirjamuistio
                        
                     
                           —
                        
                        
                           EY:n valtuuskunnan 27.1.2004 päiväämä toimeenpanoviranomaiselle osoitettu kirje
                        
                     
                           —
                        
                        
                           10.2.2004 päivätty ”neuvottelukertomus”
                        
                     
                           —
                        
                        
                           EY:n valtuuskunnan 12.2.2004 päiväämä toimeenpanoviranomaiselle osoitettu kirje.
                        
                     
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii EY 230 ja EY 231 artiklan nojalla Euroopan komission 28.7.2006 tekemän sen päätöksen kumoamista, jolla hylättiin sen pyyntö päästä tutustumaan tiettyihin asiakirjoihin Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 nojalla. Kanteensa tueksi kantaja vetoaa kahteen kanneperusteeseen.
   Ensinnäkin kantaja väittää, että kun komissio kieltäytyi esittämästä vaadittuja asiakirjoja ilmoittamatta tällaisen epäämisen syitä, se rikkoi asetuksen (EY) N:o 1049/2001 8 artiklaa.
   Toiseksi kantaja väittää, että riidanalaisella päätöksellä laiminlyödään EY 235 artiklassa määrättyä perusteluvelvollisuutta ja että näin ollen päätös on pätemätön.